text: mistral
  
  publiceret: 2021-07-30 14:27:24+02:00
  Mistral er navnet på en kølig vind, som blæser vest for Alperne ned gennem Rhônedalen. Mistralen dannes, når en kold nordenvind blæser ned over Tyskland og sluses ned gennem Rhônedalen. En intensivering kan ske, når en del af koldluften rammer Alperne og presses vest om bjergmassivet.
  Den stærkeste mistral optræder, når der også er nordenvind op gennem atmosfæren. Styrken kan let overstige kulingstyrke med vindstød op til orkanstyrke.